open-index/open-wikipedia-markdown huggingface dataset:
Շենոնսո (դղյակ)

**Շենոնսո դղյակ** (), գտնվում է ֆրանսիական Էնդր և Լուարա դեպարտամենտի ոչ մեծ համանուն Շենոնսո գյուղի մոտ։ Մտնում է դղյակների թվի մեջ, որոնք սովորաբար կոչվում են Լուարայի դղյակներ։ Ունի ժողովրդական «կանացի դղյակ» անվանումը։ Ֆրանսիայում ամենից շատ այցելվող, սիրելի և հայտնի դղյակներից է։ Հանդիսանում է մասնավոր սեփականություն, բայց բաց է այցելությունների համար։

## Պատմություն
Կալվածքը, որտեղ այսօր վեր է խոյանում Շենոնսո դղյակը, 1243 թվականից պատկանում էր ծագումով Օվերնիից դե Մարկ ընտանիքին։ Նրանց սեփականությունն էր այդ տեղում գտնվող ջրանցքներով շրջապատված հինավուրց ամրոցը, որը Շեր գետի ափին միանում էր բարձրացնովի կամուրջով։ Ամրոցի կողքին գտնվում էր հողմաղաց։

Կառլ 6-րդի կառավարման ժամանակ Ժան դե Մարկն իր ամրոցում տեղակայել էր անգլիական կայազոր, ինչն ստիպեց թագավորին հրամայել քարուքանդ անել բոլոր պաշտպանողական ամրությունները և ամրագրել հողերն իրենց օրինական տերերին։ Դրամական դժվարություններն ստիպում են ընտանիքին վաճառել իրենց կալվածքը Նորմանդիայում ֆինանսական գործերով համբարակ Թոմաս Բոհյեին։ 1512 թվականին նա գնեց նաև ամրոցը։ Բոհյեն բացի աշտարակից, քանդում է հին դղյակը, նոր շինությւոն կառուցելու համար։ Շինարարական աշխատանքներն ավարտվում են 1521 թվականին։ Թոմաս Բոհյեի, իսկ երկու տարի անց նաև նրա կնոջ՝ Եկատերինայի մահից հետո դղյակն անցնում է նրանց որդուն՝ Անտուանին։ Ֆրանցիսկոս 1-ինը դղյակը բռնագրավում է որպես փոխհատուցում՝ Թոմաս Բոհյեի մի շարք ֆինանսական գործերի խախտման պատճառաբանությամբ։

մինի|ձախից
1547 թվականին թագավոր է դառնում Հենրիխ 2-րդը, ով դղյակը նվիրում է Դիանա դե Պուատյեին։ 1551 թվականին նա սկսում է դղյակի բարեկարգում։ Քարե կամրջի շինարարության համար Դիանայի հրամանով չափվում է Շեր գետի խորությունը։ Կամուրջը կառուցվում է Ֆիլիբեր Դելորմի նախագծով։

մինի|Դղյակը և այգին ինքնաթիռի բարձրությունից
1559 թվականին վախճանվում է Հենրիխ 2-րդը։ Թագուհին՝ Եկատերինա Մեդիչին վերադարձնում է դղյակը։ 1580 թվականին ճարտարապետ Անդրուե Դյուսերսոն իրականություն է դարձնում Ֆիլիբեր Դելորմի մտադրությունը՝ կառուցելով Շեր գետի կամրջի վրա նոր թև։ Այն երկհարկանի կառույցն իրենից ներկայացնում էր երկու երկար ճակատներ՝ հատված համաչափ իրար հաջորդող պատուհաններով։ Վերին հարկը ձևավորված էր որպես պարահանդեսային սրահ և հարուստ էր հարդարանքով, ինչպես դղյակի մնացած մասերը։

## Պատկերասրահ

Պատկեր:
Պատկեր:Château de Chenonceau - west facade over Cher (4 May 2006).JPG|
Պատկեր:ChenonceauCaryatids.jpg|
Պատկեր:Château de Chenonceau guetté par l'orage.jpg|
Պատկեր:France-001529 - Château de Chenonceau (15454479036).jpg|
Պատկեր:France-001552 - Gallery (15291010248).jpg|
Պատկեր:France-001549 - Francois I's Drawing Room (15290747089).jpg|
Պատկեր:France-001604 - Garden of Catherine de Médicis (15291359938).jpg|
Պատկեր:France-001611 - Second Floor Hall (15291520557).jpg|
Պատկեր:France-001675 - Maze (15291950978).jpg|
Պատկեր:France-001656 - Wine Cellar (15291497129).jpg|


## Տես նաև

* Լուարայի դղյակներ
* Ֆրանսիայի դղյակներ

## Ծանոթագրություններ

## Արտաքին հղումներ
* Պաշտոնական կայք — Շենոնսո , , 
* Ֆրանսիայի հայտնի ամրոցները
* Աշխարհի ամենահեքիաթային ամրոցները 

Կատեգորիա:Ֆրանսիայի դղյակներ
Գյուղատնտեսությունը Թուրքիայում

**Գյուղատնտեսությունը Թուրքիայում** (), Թուրքիայի տնտեսության կարևորագույն ճյուղերից մեկը։ Ապահովում է մոտ 62,7 $ միլիարդ ԱՄՆ դոլլար եկամուտ։ 2011 թվականի տվյալներով երկրում գյուղատնտեսությամբ զբաղվում է 6.1 միլիոն մարդ։ Գյուղատնտեսությամբ զբաղվում են հիմնականում հարավային մարզերում` Անթալիայի մարզում, Մերսինի մարզում, Հաթայի մարզում, Մուղլայի մարզում, Գազիանթեփի մարզում։
right|thumb|Ոռոգելի հողեր Թուրքիայում|220 px

Թուրքիայի մերձծովյան շրջաններում բնակչությունը զբաղվում է ձկնորսությամբ։ Իզմիրի, Բուրսայի, Կայսերիի մարզներում տարածված է մեղվաբուծությունը։ Մինչ Առաջին համաշխարհային պատերազմը Թուրքիան եղել է մետաքսի հումքի հիմնական մատակարարը ամբողջ աշխարհում։

Թուրքական գյուղատնտեսական ապրանքները արտահանվում են Եվրոպա, Ռուսաստան, Ուկրաինա, Հայաստան, Իրան, Իրաք, ասիական և արաբական այլ երկրներ։ 2015 թվականին, երբ Թուրքիայի տարածքում խփվեց ռուսական ինքնաթիռը, Ռուսաստանի կառավարությունը արգելեց գյուղատնտեսական որոշ մթերքների Թուրքիայից ներկրումը Ռուսաստան։ Մասնավորապես դադարեց ներկրվել սմբուկ, նարինջ, մանդարին, թռչնամիս, թռչնակեր, սոխ, կաղամբ, բրոկկոլի, վարունգ, խաղող, խնձոր, տանձ, ծիրան, դեղձ, կանաչի և այլ մթերքներ։ Այս արգելքը մեծ հարված հասցրեց ոչ միայն թուրքական, այլև ռուսական շուկային, քանի որ Թուրքիան է մշտապես մատակարարել Ռուսաստանին գյուղատնտեսական ապրանքներ, իսկ փոխարինող երկիր Ռուսաստանը չկարողացավ գտնել։

## Ռելիեֆ և կլիմայական պայմաններ
Թուրքիան ունի մոտ 26,3 միլիոն հեկտար հողատարածք, որը օգտագործվում է միայն գյուղատնտեսության համար։ Թուրքիայի տարածքի 55,9 %-ը բարձր ռելիեֆ և մոտ 1000 մետր բարձր է ծովի մակարդակից։ Միջերկրածովյան կլիման հնարավորություն է տալիս աճեցնելու ցիտրուսային բույսեր, ձիթատու մշակաբույսեր, ընկույզ, թեյ, ծխախոտ, բամբակ և եգիպտացորեն։

Թուրքիայում կան լեռնային, սարահարթային և սակավ պտղատու հողեր, որոնք հիմնականում վերածվում են արոտավայրերի։ Մերձծովյան շրջաններում, գետերի հովիտներում հանդիպում են պտղատու սևահողեր և կարմրահողեր։

right|thumb|Բրնձի պլանտացիաներ Թուրքիայում|220 px

## Բանջարաբուծություն
Թուրքիայում հիմնականում զբաղվում են բանջարաբուծությամբ (մոտ 58 %)։ Անասնաբուծության տոկոսը կազմում է` 30, կտավատի մշակումը` 6, իսկ ձկնորսությանը` 1 %։ Երկրում գյուղատնտեսական ապրանքների արտադրության մեջ առաջին տեղը զբաղեցնում է հացահատիկային բույսերի արտադրությունը։ Ցորենի դաշտերը զբաղեցնում են մոտ 9 միլիոն հեկտար տարածք։ Թուրքիայի արևմտյան մասում շատ են մշակովի-ոռոգելի հողերը։ Արտադրության 10 %-ը մրգերն են, 7.6 %-ը` ձիթատու մշակաբույսերը, իսկ 2.5 %-ը` բամբակենու արտադրությունը։

Ցորենի մոտ 90 %-ը Թուրքիայում օգտագործվում է հաց թխելու համար, 1 %-ը` ցորենով ապուր պատրաստելու համար, իսկ 2 %-ը` մակարոն արտադրելու համար։
Թուրքիայում հողային համակարգը եռադաշտ կամ երկդաշտ է։ Վարելահողերը փոխարինվում են արոտավայրերով։

## Անասնապահություն
1994 թվականի տվյալներով Թուրքիայում կար 36 միլիոն գլուխ ոչխար, 12 միլիոն խոշոր եղջերավոր անասուն, 10 միլիոն այծ։ Խոշոր եղջերավոր անասունները պահվում են կաթի, մսի և կաշվի համար, ոչխարները` գորգագործության հումքի և մսի, իսկ այծերը` բրդի և կաթի համար։

## Վիճակագրություն

## Արտաքին հղումներ
* Թուրքիայի գյուղատնտեսություն 
* Թուրքիայի գյուղատնտեսության կառուցվածքը 

## Ծանոթագրություններ

Կատեգորիա:Թուրքիայի տնտեսություն
Լետնյայա Ստավկա

**Լետնյայա Ստավկա** (), գյուղ Ռուսաստանի Դաշնության Ստավրոպոլի երկրամասի Թուրքմենական շրջանի կազմում, հանդիսանում է մունիցիպալ շրջանի վարչական կենտրոնը։

Տեղակայված է Ստավրոպոլից 44 կմ դեպի հյուսիս։ Չուր աուլի, Բերյոզովսկի և Պոպերեչնի ավանների հետ միասին կազմավորում է «Լետնյայա Ստավկայի գյուղխորհուրդ» գյուղական համայնքը () և նրա վարչական կենտրոնն է։

Բնակչությունը 2010 թվականին գրանցված տվյալներով կազմում էր 4437 մարդ։

## Ծանոթագրություններ

## Արտաքին հղումներ
* Ռուսաստանի ժամային գոտիները, worldtimezone.com կայքում 
* Լետնյայա Ստավկա գյուղը «wikimapia.org» նախագծում 

Կատեգորիա:Ստավրոպոլի երկրամասի Թուրքմենական շրջանի բնակավայրեր
Գարեջրի միջազգային օր

**Գարեջրի միջազգային օր** (), ամենամյա ոչ պաշտոնական տոն, որը նշվում է օգոստոս ամսվա առաջին ուրբաթ օրը։ Տոնի հիմնադիրը համարվում է բարի սեփականատեր և ձեռներեց Ջեսսի Ավշալոմովը, ով ընտրել է օգոստոսի սկիզբը՝ հաշվի առնելով ամառային տաք եղանակը և գարեջրի այլ փառատոնների նշման ամսաթվերը։

Առաջին անգամ գարեջրի միջազգային օրը նշվել է 2007 թվականին Ամերիկայի Միացյալ Նահանգների Կալիֆոռնիա նահանգի Սանտա Կրուզ քաղաքում։ Մինչև 2011 թվականը, այն փոքր քաղաքային մարաթոնից դարձել է միջազգային տոն և նշվել 23 պետությունների 138 քաղաքներում։

2012 թվականին տոնը նշվել է 5 մայրցամաքների 50 պետությունների 207 քաղաքներում։

Տոնի հայտարարված նպատակներն են՝
# Հավաքվել ընկերներով և վայելել գարեջրի համը
# Շնորհավորել բոլոր նրանց, ովքեր պատասխանատու են գարեջրի արտադրության և մատակարարման համար
# Միավորել աշխարհը գարեջրի դրոշի տակ և օրը տոնի վերածել բոլոր ազգությունների համար։

Մարաթոնի մասնակիցները միմյանց գարեջրեր են նվիրում, ինչպես նաև կապված «միջազգային» օրվա հետ փորձում են գարեջուրը տարբեր երկրների բաղադրատոմսերով։

Տոնի գիշերվա ընթացքում մասնակիցները խաղում են մի շարք խաղեր և վիկտորինաներ, և հատկապես` գարեջուր-պոնգ։

2013 թվականին բացի Ամերիկայի Միացյալ Նահանգներից, գարեջրի միջազգային տոնը նշվել է նաև Հայաստանում, Ավստրալիայում, Ավստրիայում, Բելգիայում, Բրազիլիայում, Ղազախստանում, Կանադայում, Կոլումբիայում, Կոստա Ռիկայում, Սալվադորում, Մեծ Բրիտանիայում, Ֆրանսիայում, Հունաստանում, Հոնդուրասում, Հոնկոնգում, Հունգարիայում, Հնդկաստանում, Իռլանդիայում, Իսրայելում, Իտալիայում, Ճապոնիայում, Լատվիայում, Լիբանանում, Լիտվայում, Մակեդոնիայում, Մալայզիայում, Մեքսիկայում, Նոր Զելանդիայում, Նիկարագուայում, Նորվեգիայում, Պերուում, Լեհաստանում, Պորտուգալիայում, Պուերտո Ռիկոյում, Ռումինիայում, Սինգապուրում, Սլովակիայում, Սլովենիայում, Հարավային Աֆրիկայում, Իսպանիայում, Շրի Լանկայում, Շվեդիայում, Թաիլանդում, Թուրքիայում, Ուգանդայում, Ուկրաինայում, ԱՄԷ-ում, Ուրուգվայում, Վենեսուելայում, Ֆիլիպիններում և Վանուատույում։

2007 թվականից մինչև 2012 թվականը գարեջրի միջազգային օրը նշվել է օգոստոսի 5-ին։ Սակայն, 2012 թվականի գարեջի միջազգային օրվանից հետո կազմակերպիչները երկրպագուներից շրջանում հարցում են անցկացրել և տոնը տեղափոխել են օգոստոսի առաջին ուրբաթ օրը։

## Ծանոթագրություններ

## Արտաքին հղումներ
* Գարեջրի միջազգային օրվա պաշտոնական կայք 
* Գարեջրի օրվա էջը YouTube-ում

Կատեգորիա:Գարեջուր
Կատեգորիա:Միջազգային օրեր
Կատեգորիա:Օգոստոսի տոներ
Իրիդիումի քլորիդ(II)

**Իրիդիումի քլորիդ(II)**, անօրգանական միացություն, իրիդիումի ու քլորաջրածնական թթվի աղը` IrCl2։ Ստանդարտ պայմաններում այն իրենից փայլփլուն մուգ-կանաչ բյուրեղ է ներկայացնում, վատ է լուծվում ջրում, թթուներում ու հիմքերում։

## Ստացում
* Ստացվում է փոշիացրած իրիդիումի ու գազային քլորի փոխազդեցությունից` տաքացման պայմաններում.
:\mathrm{Ir + Cl_2 \ \xrightarrow{763^oC}\ IrCl_2}
* Իրիդիումի քլորիդի(III) ու մետազական իրիդիումի փոխազդեցությունից.
:\mathrm{2IrCl_3 + Ir \ \xrightarrow{763^oC}\ 3IrCl_2}

## Ֆիզիկական հատկություններ
Իրիդիումի երկքլորիդը առաջացնում է մուգ-կանաչ բյուրեղներ, գործնականում չի լուծվում ջրում։ 773 °С ջերմաստիճանում քայքայվում է` առանց հալվելու։

Գիբսի ստանդարտ էներգիան` ΔG (298 Կ, կՋ/մոլ), -139,7 է։

## Քիմիական հատկություններ
* Մինչև 773 °С ջերմաստիճանում քայքայվում է.
:\mathrm{2IrCl_2 \ \xrightarrow{
* 798 °С ջերմաստիճանից բարձր ջերմաստիճաններում քայքայվում է պարզ նյութերի.
:\mathrm{IrCl_2 \ \xrightarrow{>798^oC}\ Ir + Cl_2 \uparrow}

## Արտաքին հղումներ
* Իրիդիումի երկքլորիդը webelements կայքում

## Գրականություն
* 
* 
* 
* 

Կատեգորիա:Իրիդիումի միացություններ
Կատեգորիա:Քլորիդներ
Արևմտյան Թրակիա

մինի|աջից|350px|Արևմտյան և Արևելյան Թրակիաները Հարավային Եվրոպայի և Թուրքիայի քարտեզում
**Արևմտյան Թրակիա** (, , ), կամ պարզապես **Թրակիա** (), պատմա-աշխարհագրական երկրամաս Հին աշխարհում, Բալկանյան թերակղզու տարածաշրջանի բաղկացուցիչ մասերից մեկը։

Ներկայուսմ Արևմտյան Թրակիայի երկրամասը մտնում է Հունաստանի Հանրապետության Արևելյան Մակեդոնիա և Թրակիա վարչատարածքային միավորի կազմի մեջ։

## Աշխարհագրություն
Արևմտյան Թրակիան Բալկանյան թերակղզում գտնվող Թրակիա պատմա-աշխարհագրական շրջանի հարավարևմտյան հատվածն է։

Այն գտնվում է Հունաստանի և Բուլղարիայի տարածքում հոսող երկու գետերի՝ Մեստայի և Մարիցայի մեջտեղում։ Այն ձևավորում է նաև Հունաստանի և Բուլղարիայի ցամաքային սահմանը։ Ներկայումս Արևմտյան Թրակիայի մաս են կազմում հունական երեք նոմոսներ, որոնք են Քսանթին, Ռոդոպին և Եվրոսը։

Տարածաշրջանի տարածքը կազմում է մոտավորապես 8578 քառակուսի կիլոմետր, իսկ բնակչությունը՝ 368 993 մարդ` ըստ 2005 թվականի մարդահամարի տվյալների։

Արևմտյան Թրակիայի ամենամեծ քաղաքն է Կոմոտինին՝ 63 774 մարդ բնակչությամբ։

## Պատմություն

Արևմտյան Թրակիայի, ինչպես նաև ընդհանուր Թրակիայի պատմությունը ունեցել է շատ դժվարություններ, հատկապես 13-14-րդ դարերում և 20-րդ դարի սկզբին։

Դա պայմանավորված է նրանով, որ տարածաշրջանի հարևանությամբ գտնվում է հանրահայտ Կոստանդնուպոլիս (այժմյան՝ Ստամբուլ) քաղաքը, որը եղել է միջնադարյան ամենանշանավոր քաղաքներից մեկը։

### Հին և միջնադարյան պատմություն

Մ.թ.ա. 6-րդ դարում Արևմտյան Թրակիայի տարածքում կազմավորվել է Օդրիսյան թագավորությունը, որը իր հզորության գագաթնակետին է հասել 5-6-րդ դարերում։

Այդ ժամանակահատվածը նաև Թրակիայի պատմության մեջ հայտնի է, որպես հունականության դարաշրջան։ Մ.թ.ա. 45 թվականին ամբողջ Թրակիան և շրջակա հողերը փոխանցվել է Հռոմեական կայսրությանը։

395 թվականից այն կազմում է Բյուզանդիայի հունական կայսրության մաս։ 4-9-րդ դարերի ընթացքում Թրակիայի մեծ մասը նվաճել են Կամա-վոլգյան Բուլղարիայից հարավ ներթափանցած սլավոնական ցեղերը, որոնք էլ հանդիսանում են ժամանակակից բուլղարների նախնիները։

Արևմտյան Թրակիայի հույն բնակչությունը պահպանել է հիմնականում Եգեյան ծովի ափին և Մարիցա գետի հովտում։ Խաչակրաց արշավանքների շրջանում տարածաշրջանը կարճ ժամանակով մտել է Լատինական կայսրության կազմի մեջ և ապա վերադարձել Բյուզանդիային։

Դրանից հետո անկախության կռիվներ են սկսում բուլղարները և սերբերը, որին էլ հաջորդում է 14-րդ դարում թուրքերի կողմից տարածաշրջանի գրավումը։

Այս շրջանում Օսմանյան կայսրությունը Թրակիայում վարում էր քրիստոնեահալած քաղաքականություն, որի արդյունքում շատ հույներ և բուլղարներ 15-16-րդ դարերում դարձան իսլամադավան։

Բալկանյան պատերազմների նախօրեին Արևմտյան Թրակիայի բնակչության 70 %-ը կազմում էին մուսուլմանները, իսկ 17 %-ը՝ հույն ուղղափառ եկեղեցու հետևորդները։

## Ծանոթագրություններ

Կատեգորիա:Թրակիա
Դժբախտ պատահար Լոկհարտում

**Օդապարիկի կործանում Լոկհարտում** (), դժբախտ պատահար, որը տեղի է ունեցել 2016 թվականի հուլիսի 30-ին ԱՄՆ Տեխաս նահանգի Լոկհարտ քաղաքում։ Հուլիսի 30-ին օդապարիկի կործանման հետևանքով զոհվել է 16 մարդ։ Օդապարիկը կործանվել է Օսթինից 50 կիլոմետր դեպի հարավ։ Սա ԱՄՆ պատմության մեջ օդապարիկի ամենախոշոր վթարն է և երկրորդը աշխարհում։ Ամենախոշոր վթարն տեղի է ունեցել Եգիպտոսի Լուքսոր քաղաքում, որի ժամանակ զոհվել էր 19, վիրավորվել` 21 մարդ։ Ամերիկյան տեսաբանների կարծիքով 2009 թվականից հետո սա ամենախոշոր ավիավթարն էր ԱՄՆ-ում։

## Օդապարիկ
Օդապարիկը Kubicek BB85ZВ տեսակի էր։ Պատկանել է *Heart of Texas Balloon Ride company* ընկերությանը, որը ծառայություններ է մատուցում Օսթինի շրջանում։

## Հետաքննություն
ԱՄՆ քաղաքացիական ավիացիայի դաշնային վարչությունը սկսել է ավիավթարի հետաքննությունը։ Տրանսպորտի անվտանգության ազգային խորհուրդը մտադիր է վերցնել հետաքննությունը իր հսկողության տակ։ Հետաքննությունների դաշնային բյուրոն եղել է դեպքի վայրում` տեղում ծանոթանալու հետաքննական կատարվող աշխատանքներին։ Օդապարիկի մնացորդների տակից հանվել են էլեկտրոնային 14 սարք (բջջային հեռախոսներ, IPad և տեսախցիկ)։ Դրանք հանձնվել են հետաքննությունների դաշնային բյուրոյի ուսումնասիրությանը։

Տեխասի քաղաքացիական պաշտպանության դեպարտամենտը հայտնել է, որ նախնական վարկածով օդապարիկը բախվել է էլեկտրալարերին և վառվել։

## Ծանոթագրություններ

## Արտաքին հղումներ
* Heart of Texas Hot Air Balloon Rides ընկերության պաշտոնական կայք էջը

Կատեգորիա:2016 իրադարձություններ
Նա Լիի կարիերայի վիճակագրություն

325px|մինի|աջից
**Նա Լիի կարիերայի վիճակագրությունը** ներկայացնում է չինացի նախկին պրոֆեսիոնալ թենիսիտուհի Նա Լիի կարիերայի ընթացքում Մեծ Սաղավարտի մրցաշարերի, Օլիմպիական խաղերի, WTA Ամփոփիչ մրցաշարի եզրափակիչներում մասնակցությունը։ Կարիերայի ընթացքում Նա Լին հաղթել է WTA ինը մենախաղի մրցաշարերում, այդ թվում Մեծ Սաղավարտի երկու մրցաշարում՝ 2011 թվականի Ֆրանսիայի բաց առաջնությունում և 2014 թվականի Ավստրալիայի բաց առաջնությունում, և WTA Premier 5 մակարդակի մենախաղի մեկ մրցաշարում՝ 2012 թվականի Western & Southern Open մրցաշարում։ Բացի այդ, նա չորրորդ տեղն է գրավել 2008 թվականի Պեկինի Օլիմպիական խաղերում և մասնակցել է 2011 և 2013 թվականների Ավստրալիայի բաց առաջնության և 2013 թվականի WTA Ամփոփիչ մրցաշարի եզրափակիչներին։ Լին կարիերայում մենախաղի բարձրագույն վարկանիշին հասել է 2014 թվականի փետրվարի 17-ին, դառնալով համաշխարհային դասակարգման թիվ 2 ռակետ։

## Նշանակալից եզրափակիչներ
### Մեծ Սաղավարտի մրցաշարերի եզրափակիչներ
#### Մենախաղ 4 (2 տիտղոս, 2 պարտություն)

### Օլիմպիական եզրափակիչներ
#### Մենախաղ 1 Բրոնզե մեդալի խաղ

### Տարվա ամփոփիչ մրցաշար
#### Մենախաղ 1 (1 պարտություն)

### WTA Premier Mandatory & Premier 5 մրցաշարերի եզրափակիչներ
#### Մենախաղ 4 (1 տիտղոս, 3 պարտություն)

## WTA մրցաշարերի եզրափակիչներ
### Մենախաղ 21 (9 տիտղոս, 12 պարտություն)

### Զուգախաղ 2 (2 տիտղոս)

## ITF Circuit մենախաղի մրցաշարերի տիտղոսներ (19)

## Մենախաղի մրցաշարերի վիճակագրություն

## Մեծ Սաղավարտի զուգախաղի մրցաշարերի վիճակագրություն

## Արդյունքները Թոփ 10-ի թենիսիստուհիների հետ

### Հաղթանակներ աշխարհի թիվ 1 ռակետների նկատմամբ

## Հաղթանակներ Թոփ 10 թենիսիստուհիների նկատմամբ

* ՄՎ = Մրցակցի վարկանիշ
* ԼՎ = Նա Լիի վարկանիշ

## Մեծ Սաղավարտի լավագույն արդյունքների վիճակագրություն

## Կարիերայի ընթացքում WTA մրցաշարերում շահած մրցանակային գումարներ

## Մեծ Սաղավարտի մրցաշարերի դասակարգումներ

## Արտաքին հղումներ
* Նա Լին WTA կայքում
* Նա Լին ITF կայքում 
* Նա Լին Ֆեդերացիայի գավաթի մասնակցի կայքում 

Կատեգորիա:Վիճակագրական տվյալներ
Կասկավելի գավառ (այլ կիրառումներ)

**Կասկավելի գավառ**, կարող է վերաբերել՝
* Կասկավելի գավառ - գավառ Բրազիլիայում, մտնում է Սեարա նահանգի մեջ
* Կասկավելի գավառ - գավառ Բրազիլիայում, մտնում է Պարանա նահանգի մեջ
PHL-03

**PHL-03,** չինական արտադրության համազարկային կրակի ռեակտիվ համակարգ։

## Ընդհանուր բնութագիր
PHL-03 համակարգերը նախատեսված է հակառակորդի կենդանի ուժի, զրահապատ տեխնիկայի, կայանած ինքնաթիռների և ուղղաթիռների, կապի հանգույցների և շինությունների ոչնչացման համար։ PHL-03 համակարգը ունի ԱՌ2 մոդիֆիկացիան որը ստեղծվել է արտահանվելու նպատակով (արդեն 36 միավորր ԱՌ2 համակարգեր արտահանվել են Մարոկկո)։

## Արտադրություն
PHL-03 համակարգը ստեղծվել է ԲՄ-30 Սմերչ համակարգի հիման վրա և նրանից գրթեթ չի տարբերվում։ PHL-03 համակարգի արտադրությունը սկսվել է 2005 թվականից և շարոնակվում է մինչ օրս։ Նախագծողը և արտադրողը չինական ՆՕՐԻՆԿՈ կազմակերպությունն է։ PHL-03 համակարգը սկսվել է շահագործվել Չինաստանի զինված ուժերի կողմից 2005 թվականին։

## Սմերչ
PHL-03 համակարգը Սմերչ համակարգի ճշտգրիտ պատճենն է և արտաքինից (բացի մեքենայի դիմային հատվածից) ոչինչով չի տարբերվում Սմերչից։ Ի տարբերություն տեխնիկական տվյալների՝ այս համակարգերը, սակայն իրենց մարտավարական տվյալներով գրեթե կրկնակի անգամ գերազանցում են Սմերչ համակարգին։

## Տեխնիկական տվյալներ
PHL-03 համակարգը հավաքված է Wanshan WS2400 բարձր շարժողականությամբ բեռնատարի շասսի վրա և ունի 8X8 կոնֆիգուռացիա։ PHL-03 համակարգի մարտական քաշը կազմում է մոտ 43 տոննա։ Մեքենայի երկարությունը կազմում է 12 մ, լայնությունը 3 մ, իսկ բարձրությունը 3 մ։ Մեքենան սնուցվում է դիզելային շարժիչով, զարգացնելով շուրջ 500 ձիաուժ հզորություն։ Մեքենան զարգացնում է առավելագույնը 60 կմ/ժ արագություն։ PHL-03 համակարգի վառելիքի պաշարը կազմում է շուրջ 650 կմ։

## Մարտավարական տվյալներ
PHL-03 համակարգը ղեկավարվում է անձնակազմի 4 անդամների կողմից։ PHL-03 համակարգի ունի 12 ուղորդիչներ, որոնց տրամաչափը ստանդարտ 300 միլիմետր է։ Հրթիռների մեկնարկային քաշը կազմում է 800 կգ, իսկ մարտագլխիկների քաշը 280 կգ։ PHL-03 համակարգի կրակի հեռահարությունը կազմում է 20-150 կիլոմետր։ Այս համակարգերի կրակի տևողությունը կազմում է 30 վրկ, իսկ ամբողջական վերալիցքավորումը 30 րոպե։

## Համեմատություն Սմերչ, Ուռագան, ԱՌ1Ա, ՎՄ-80, HIMARS, M270, Աստրոս II և Պինակա [[ՀԿՌՀ]]-երի հետ

## Սպառազինություն
* 
*  36 հատ ԱՌ2

## Տես նաև
* Սմերչ
* Ուռագան
* ԱՌ1Ա
* ՎՄ-80
* HIMARS
* Մ270
* Աստրոս II
* Պինակա

## Ծանոթագրություններ

## Աղբյուրներ
* PHL03 Multiple launch rocket system 

Կատեգորիա:Հրթիռային զենք
Ռայմոնդս Վեյոնիս

**Ռայմոնդս Վեյոնիս** (,), լատվիացի քաղաքական գործիչ։ 2015 թվականի հունիսի 3-ին ընտրվել է Լատվիայի նախագահ։

## Կենսագրություն
### Ծագումը և կրթությունը
Ռայմոնդս Վեյոնիսը ծնվել է 1966 թվականի հունիսի 15-ին Պսկովում։ Նրա հայրը լատիշ է, իսկ մայրը` ռուս։ 1989 թվականին Ռիգայում ավարտել է Լատվիայի համալսարանի կենսաբանության ֆակուլտետը։

### Քաղաքականություն և ռազմական գործունեություն
Իր քաղաքական կարիերան սկսել է Մադոնա քաղաքից, որտեղ եղել է քաղաքային խորհրդի պատգամավոր։

Երկար տարիներ եղել է բնապահպանության նախարար։ Այնուհետև զբաղեցրել է տարածքային զարգացման նախարարը։ 2014 թվականի հունվարին նշանակվել է Լատվիյի պաշտպանության նախարար։ Լատվիայի Սեյմի 9-րդ և 10-րդ գումարման պատգամավոր է։

### Նախագահ
2015 թվականի հունիսի 3-ին Սեյմի ընտրությունների արդյուքնում ընտրվել է Լատվիայի նախագահ։ Նրա օգտին է քվեարկել 99 պատգամավորից 55-ը։

### Շքանշաններ
* Երեք աստղերի շքանշան` Լատվիայի Հանրապետության պետական բարձրագույն շքանշան։

### Անձնական կյանք
Ամուսնացած է, ունի երկու երեխա։ 1990 թվականից անդամակցում է Լատվիայի կանաչների կուսակցությանը։

Լատիշերենը Վեյոնիսի մայրենի լեզուն է։ Տիրապետում է նաև անգլերենի և ռուսերենի։
Ռայմոնդս Վեյոնիսը հեթանոս է։

## Ծանոթագրություններ

## Արտաքին հղումներ
* 
* 
* 
* 

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Լատվիայի համալսարանի շրջանավարտներ
Կատեգորիա:Լատվիայի նախագահներ
Կորդուզիո հրապարակ

**Կորդուզիո հրապարակ** ( կամ ), հրապարակ Իտալիայի Միլան քաղաքի կենտրոնում։ Հրապարակն անունն ստացել է Corrs Ducis (Ducal դատարան) անունից, որը Լանգոբարդների տիրապետության ժամանակաշրջանում գտնվել է հրապարակում։ Հրապարակը հայտնի է 19-րդ դարի մի քանի նեոդասական, էկլեկտիկ և մոդեռն ոճի կառույցներով, բանկերով և փոստային բաժանմունքներով։ Չնայած այս կառույցներից շատերն այժմ տեղափոխվել են այլ վայրեր, հրապարակը շարունակում է մնալ որպես կարևոր առևտրային կենտրոն, որտեղ տեղակայված են  Palazzo delle Assicurazioni Generali (Ընդհանուր ապահովագրության պալատ), the Palazzo del Credito Italiano (Իտալական վարկային պալատ)  և Palazzo delle Poste (Փոստային բաժանմունքի պալատ)՝ Միլանի ֆինանսական բորսայի հին շենքը։ Հրաապարակում է գտնվում նաև Մետրոյի Կորդուզիո կայարանը, Դանթե հետիոտնային փողոցը, որը տանում է դեպի Սֆորցա ամրոց։ Դանթե փողոցի հակառակ կողմում՝ Կորդուզիո հրապարակին կից, գտնվում է Մերկանտի հրապարակը, որը միջնադարում եղել է քաղաքի կենտրոնը, որով հնարավոր է եղել հասնել Միլանի ներկայիս կենտրոն՝ Դուոմո հրապարակ։

## Պալատներ
[200px|thumb|right|Փոստային բաժանմունքի և հին [Իտալական ֆոնդային բորսա|Միլանի ֆոնդային բորսայի պալատ]]

### Ընդհանուր ապահովագրության պալատ
Ընդհանուր ապահովագրության պալատը (Palazzo delle Assicurazioni Generali) հրապարակի գլխավոր կառույցն է։ Ստեղծվել է 1897-1901 թվականներին ճարտարապետ Լուկա Բելտրամիի կողմից։ Այն համարվում է մեգա-ֆինանսական կորպորացիայի ընդհանուր ապահովագրության գլխամասը։ Կառույցն ունի փոքրիկ գմբեթով աշտարակ։

### Իտալական վարկային պալատ
«Credito Italiano» կիսաշրջանաձև էկլեկտիկ պալատի ճարտարապետը Լուիջի Բրոջին է։

### Փոստային պալատ (Միլանի նախկին բորսա)
Փոստային պալատի շենքը *Credito Italiano* կառույցի նմանությամբ մեկ այլ կիսաշրջանաձև կառույց է, որը կրկին նախագծել է Լուիջի Բրոջին։ Շենքի կառուցումն ավարտվել է 1901 թվականին։ Այն եղել է Միլանի ֆինանսական բորսայի հին շենքը, մինչև Բիզնես հրապարակի (Piazza Affari)  ժամանակակից  «Կեսգիշերային պալատ» (Palazzo Mezzanotte) կառույց տեղափոխվելը։ Ներկայումս այստեղ  տեղակայված է Միլանի փոստային բաժանմունքը։

## Հուշարձաններ
[200px|thumb|right|[Ջուզեպպե Պարինիի հուշարձանը]]

### Ջուզեպպե Պարինիի հուշարձան
Հրապարակի կենտրոնում տեղադրված է իտալական  լուսավորության դարաշրջանի երգիծաբան, գրող Ջուզեպպե Պարինիի (1854-1933) հուշարձանը (ճարտարապետ՝ Լուկա Բելտրամի)։

## Պատկերասրահ

Milano-cordusio01.jpg|Credito Italiano պալատ
Generali building - Piazza Cordusio - Milan 2014.JPG|Ընդհանուր ապահովագրության պալատ
Fale - Milano - 49.jpg|Տեսարան հրապարակից
Milanocordusio0001.jpg|Հին մակնիշի տրամվայ, որը մինչև օրս գործում է Միլանում


## Գրականություն
* Antonio Cassi Ramelli, Il centro di Milano. Dal Duomo alla Cerchia dei Navigli. Documenti, note e divagazioni, Milano, Ceschina, 1971, pp.&nbsp;257–260
* Maurizio Grandi, Attilio Pracchi, Milano. Guida all'architettura moderna, Zanichelli, 1980. ISBN 8808052109, pp.&nbsp;66–79
* Raffaele Bagnoli, Storie e leggende per le strade di Milano, Meravigli, 1992. ISBN 8879550462m 9788879550468

## Ծանոթագրություններ

Կատեգորիա:Միլանի հրապարակներ
Կատեգորիա:Միլանի տեսարժան վայրեր
Չորլու

**Չորլու** (), քաղաք Թուրքիայի հյուսիսարևմտյան մասում, Թեքիրդաղի մարզում։ Քաղաքը գտնվում է Հունաստանի և Բուլղարիայի սահմաններից 100 կիլոմետր հեռավորության վրա։

## Պատմություն
Հնում այս վայրերում եղել է փռյուգիական գաղութ **Ցիրալումը**։ Հռոմեական տիրապետության ժամանակներում քաղաքը վերանվանվել է **Կենոֆրուրիում**, որտեղ էլ սպանվել է Ավրելիանոս կայսրը 275 թվականին։ Ավելի ուշ քաղաքը կարևոր վարչական կենտրոն էր, ինչը հնարավորություն էր տալիս Հռոմին վերահսկելու Թրակիան։ Երբ Մուրադ I սուլթանը գրավեց այս տեղանքները, հրամայեց քանդել հռոմեական ամրությունները։ 1511 թվականի օգոստոսին, օսմանյան պալատական կռիվների ժամանակ, Չորլուից մի քանի կիլոմետր հեռավորության վրա գտնվող Ուգրաշդերե գյուղի մոտ Բայազիդ II-ը հաղթեց իր որդուն` Սելիմ I-ին։ Երբ հաջորդ տարի Սելիմը կարողացավ գահընկեց անել Բայազիդին, վտարված սուլթանը մահացավ Չորլուի ճանապարհին։ 8 տարի անց Չորլուում էլ մահացավ Սելիմ I-ը։ Նրանք երկուսն էլ թաղված են Ստամբուլում։

Ղրիմի պատերազմի ժամանակ այս շրջանը վերաբնակեցվեց թուրք փախստականներով, ովքեր փախել էին ռուս ասպատակությունների արդյունքում։ Ռուս-թուրքական պատերազմի ժամանակ տարածքը որոշ ժամանակով օկուպացվել է ռուսական զորքերի կողմից։

1912 թվականին քաղաքում ապրում էին 13 500 թուրքեր, 11 100 հույներ, 1600 հայեր և 1300 հրեաներ։ 2008 թվականի տվյալներով քաղաքի բնակչությունը կազմում է 200 577 մարդ։

Առաջին Բալկանյան պատերազմի ժամանակ Չորլուում էր տեղակայված թուրքական բանակի շտաբը։ 1912 թվականին քաղաքը գրավել էին բուլղարական զորքերը։ Թուրքիան ետ վերադարձրեց քաղաքը 1913 թվականի հուլիսին։ Թուրքիայի անկախության պատերազմի ժամանակ քաղաքը գրավվել էր հունական զորքերի կողմից։

## Ծանոթագրություններ

## Արտաքին հղումներ

Կատեգորիա:Թուրքիայի հրեական համայնքներ
Կատեգորիա:Թուրքիայի փոքր քաղաքներ
Կատեգորիա:Թուրքիայի քաղաքներ
Ուրբաթ, 13

մինի|200x200փքս|Ուրբաթ, 13-ը օրացույցի վրա։
Եթե ամսվա **13-րդ օրը ուրբաթ է,** տարածված արևմտյան սնահավատության համաձայն՝ այդ օրը պետք է պատրաստ լինել և զգույշ մնալ անհաջողություններից։ Բժշկության մեջ սա համարվում է ֆոբիա և հաճախ անվանվում «պարասկևիդեկատրիաֆոբիա»։ Տերմինն առաջարկել է ամերիկացի հոգեթերապևտ Դոնալդ Դոսեյը, որը բառը կազմել է հունարեն՝  (հինգշաբթի) և  (տասներեք) բառերից։ Դոսեյը այս երևույթը ուսումնասիրել է որպես իր՝ անխելամիտ վախերի թերապիայի մի մաս։ Նրա խոսքերով՝ «եթե դուք կարողանաք այս բառը սահուն ասել մի քանի անգամ, ապա ձեր վախը ուրբաթ 13-ի հանդեպ կանհետանա»։ Այս ֆոբիան տրիսկայդեկաֆոբիայի՝ 13 թվի վախի մասնավոր դեպքերից է։

## Պատմություն
13 թվից վախն անվանվում է «*տրիսկայդեկաֆոբիա*», իսկ այս ֆոբիայի տարատեսակը՝ ուրբաթ 13-ից վախն անվանվում է «պարասկևիդեատրիաֆոբիա», հունարեն՝ *Paraskeví* (Παρασκευή, «ուրբաթ») և *dekatreís* (δεκατρείς, «տասներեք») բառերից։

Այս օրվա հանդեպ սնահավատությունը կարող է ծագած լինել Միջին դարերում, «սերելով Հիսուսի խորհրդավոր ընթրիքի և խաչելության պատմությունից», որտեղ Ավագ հինգշաբթի օրն առկա էին 13 անհատներ՝ Ավագ ուրբաթում Հիսուսի մահից մեկ օր առաջ։ Մինչև 19-րդ դարը ուրբաթ 13-ի անհաջողակ լինելու մասին ոչ մի տվյալ չկա։

Հնարավոր է, որ այս սնահավատության տարածմանը նպաստել է 1907-ին տպագրված Թոմաս Վ. Լոուսոնի հանրահայտ «Ուրբաթ, 13-րդ» վեպը։ Այս վեպում բրոքերը սնահավատության շնորհիվ շահում է և Ուոլ Սթրիթում ամսվա 13-րդ ուրբաթ օրը խուճապ առաջանում։

Ենթադրվող պատճառներից մեկը կարող է լինել նաև այն, որ 1307 թվականի հոկտեմբերի 13-ին՝ ուրբաթ օրը, Ֆրանսիայի Ֆիլիպ IV թագավորը ձերբակալել է հարյուրավոր տաճարական ասպետներ։

## Հասարակական ազդեցություն
Ըստ Աշևիլի Սթրեսի կառավարման կենտրոնի և ֆոբիայի ինստիտուտի, որը գտնվում է Հյուսիսային Կարոլինայում, ԱՄՆ-ում այս օրից վախենում է մոտ 17-21 միլիոն մարդ՝ սրանով օրը դարձնելով պատմության ամենասարսափելի օրը։ Որոշ մարդիկ այնքան են վախենում, որ հրաժարվում են զբաղվել բիզնեսով, թռչել այլ երկրներ և նույնիսկ քնել։ Մոտավոր հաշվարկներով, այս օրը բիզնեսում կորչում է 800-900 միլիոն դոլար։

## Ծանոթագրություններ

Կատեգորիա:Շաբաթվա օրեր
Կատեգորիա:Ուրբաթ
Կատեգորիա:Սնահավատություններ
Կատեգորիա:Օրացույց
Կատեգորիա:Ֆոբիաներ
Անտոնին Մախեկ

**Անտոնին Մախեկ** (, ), չեխ նկարիչ և պատկերահան։

## Կենսագրություն
Անտոնին Մախեկը ծնվել է 1775 թվականի հոկտեմբերի 31-ին Չեխիայում, որը այդ ժամանակ գտնվում էր Ավստրիական կայսրության կազմում։

Երիտասարդի տաղանդը առաջին անգամ նկատել է եպիսկոպոս Հրադեց Կրալիվեն, ով ուղարկում է Անտոնինին նկարչական կրթություն ստանալու։

Ապագա նկարիչը իր առաջին ուսումնասիրությունները կատարել է Բարոկկո նկարչական ոճով, սակայն ավելի ուշ յուրացրել է նաև նեոկլասիզմի տարրերը և հմտորեն կիրառել է դրանք իր աշխատանքներում։

Ավելի ուշ նա տեղափոխվել է Պրահա և շուտով դարձել հայտնի դիմանկարիչ։ Նրա հիմնական աշխատանքները եղել են դիմանկարչության բնագավառում։ Նրա ստեղծագործությունների մեծ մասը ներկայումս պահվում է Պրահայի ազգային պատկերասրահում։

Անտոնին Մախեկը ծնվել է 1844 թվականին և թաղված է Պրահայի գերեզմանատանը։

## Ծանոթագրություններ

## Գրականություն

* Ottův slovník naučný, heslo Machek, Antonín. Sv. 16, str. 630
* Prokop TOMAN, Slovník českých výtvarných umělců. Praha: Kočí 1927
* Mádl, K. B., Antonín Machek, malíř podobizen, Praha 1929

Կատեգորիա:Չեխ նկարիչներ
Կուլես

**Կուլես ամրոց** (, ), միջնադարյան ծովային ամրոց Հունաստանի Կրետե  կղզու Հերակլիոն քաղաքում։

Ընդհանուր զբաղեցնում է 3600 մ² տարածք։

## Պատմություն
Կուլես ամրոցի անունը առաջին անգամ հիշատակվել է 14-րդ դարի սկզբին։ Հայտնի է նաև, որ ամրոցի կառուցողը եղել է Միքելե Սանմիքելին։ Ամրոցի առաջին պատկերը հեղինակել է ֆլորենտինացի միաբան Քրիստոֆերո Բուոնդելմոնտին 1429 թվականին։

Շինությունը իր վերջնական տեսքը ձեռք է բերել 1523-1540 թվականներին, երբ նորաշեն միջնաբերդը փոխարինեց երկրաշարժի արդյունքում ավերակի վերածված հին ամրոցին։

Վենետիկցիները բերդը անվանում են Ռոկկո ալ Մարե։ Ամրոցի գլխավոր պարիսպներին պատկերված է առյուծ, որը խորհրդանշում է սուրբ Մարկ ավետարանչին։ Միաժամանակ նաև հանդիսանում է Հերակլիոն և հովանավոր Վենետիկ քաղաքների խորհրդանիշները։ Ամեն տարի վենետիկցիները օգտագործում են հին նավատորմը շրջակա Դիա և Ֆրանսկի կղզիներից քարեր տեղափոխելու համար։

Թուրքական իշխանության տարիներին (1669-1898) ամրոցը կոչվել է Կուլես (` ծովային ամրոց)։ Նույն ժամանակահատվածում թուրքերը վերանորոգել են ամրոցը վերին մակարդակի՝ ավելացրել են միջնաբերդը, թնդանոթների տեղեր, ինչպես նաև փոքրիկ մզկիթ։

Ամրոցի ստորին հարկը կազմում է կամարակապ առաստաղ՝ մեծ անցքով, որը ծառայում է լույս ստանալու նպատակներին։ Ստորին հարկի 26 սենյակները ծառայում են որպես սննդի և զինամթերքի պահեստ։

Ե՛վ վենետիկյան, և՛ թուրքական ժամանակներում, այստեղ գործել է բանտ։ Թուրքական տիրապետության շրջանում ամրոցը վերակառուցվել և հզորացվել է, իսկ նավատորմը՝ վերազինվել։

## Ծանոթագրություններ

Կատեգորիա:Ամրոցներ այբբենական կարգով
Կատեգորիա:Կրետե
Կատեգորիա:Հունաստանի ամրոցներ
Սև սեր

**Սև սեր** (), թուրքական հեռուստասերիալ, որը ցուցադրվել է Star TV-ով։ Հեռուստասերիալի պրեմիերան տեղի է ունեցել 2015 թվականի հոկտեմբերի 14-ին։ Գլխավոր դերերում հանդես են գալիս Բուրակ Օզչիվիտը և Նեսլիհան Աթագյուլը։ Հեռուստասերիալի ռեժիսորը Հիլալ Սարալն է, իսկ պրոդյուսերը` Կերեմ Չաթայը։ Յուրաքանչյուր սերիան տևում է 1 ժամ 45 րոպեից մինչև 2 ժամ 15 րոպե։ Սև սերը Թուրքիայի ամենադիտվող հեռուստասերիալներից մեկն է։ Այն դիտում են նաև Բալկաններում, հատկապես Հունաստանում և Բուլղարիայում, Հայաստանում, Ռուսաստանում, Ուկրաինայում, Իրան և այլ երկրներում։ Ավելի քան 30 արտասահմանյան ալիք Ay Yapım ընկերությունից գնել է հեռուստասերիալը իրենց երկրում ցուցադրելու իրավունքը։

## Սցենար
Քեմալը աղքատ ընտանիքի տղա է, ով սովորում է Ստամբուլի համալսարանում։ Մի օր նա ավտոբուսում ծանոթանում է Նիհանի հետ, ով լողալով հարստության մեջ, ցանկանում է մոտիկից ծանոթանալ հասարակ ժողովրդի կյանքին։ Նրանք սիրահարվում են։ Քեմալը չգիտի, որ Նիհանը հարուստ ընտանիքի զավակ է։ Նիհանի մայրը դեմ է լինում աղջկա և Քեմալի հարաբերություններին։ Նա ցանկանում է իր աղջկան ամուսնացնել հարուստ միլիարդատեր Էմիրի հետ, ով խենթի պես սիրահարված է աղջկան։ Քեմալը լքում է Ստամբուլը, մեկնում աշխատելու հանքերում։ Այդ ընթացքում Նիհանը պարտադրաբար ամուսնանում է Էմիրի հետ։ Մի քանի տարի անց Էմիրի գլխավորած կազմակերպությունը նոր պայմանագիր կնքելու առթիվ հանդիպում է նորահայտ մի կազմակերպության ներկայացուցչի հետ, ով նոր է ժամանել Ստամբուլ։ Պարզվում է, որ այդ կազմակերպության գլխավոր տնօրեն է նշանակվել Քեմալը։

### Դերասանական կազմը
* Բուրակ Օզչիվիտ  Քեմալ Սոյդերե
* Նեսլիհան Աթագյուլ Նիհան Սեզին
* Քաան Ուրգանջըօղլու Էմիր Կոզջօղլու
* Քյուրսաթ Ալնըաչըք Օնդեր Սեզին
* Օրհան Գյուներ Հուսեյն Սոլդերե
* Նեշե Բայքենթ Վիլդան Սեզին
* Զեյնո Էրաջար Ֆեհիմե Սոյդերե
* Ռյուզգար Աքսոյ Թարըք Սոյդերե
* Բարըշ Ալփայքութ Օզան Սեզին
* Զերին Թեքինդոր Լեյլա

## Ծանոթագրություններ

## Արտաքին հղումներ
*  

Կատեգորիա:Թուրքական հեռուստասերիալներ
L.A. Woman (ալբոմ)

**L.A. Woman,** ամերիկյան լեգենդար ռոք խումբ The Doorsի 6-րդ ստուդիական ալբոմն է, որը թողարկվել է 1971 թվականի ապրիլի 19-ին, Elektra Records ձայնագրական ստուդիայի սկավառակով։ Այս ալբոմը վերջին էր խմբի երգիչ եւ մենակատար Ջիմ Մորիսոնի հետ, ով մահացավ ալբոմի ձայնագրումից ընդամենը երեք ամիս անց Փարիզում։ Ալբոմը ձայնագրելիս խումբը շարունակեց ավելացնել բլյուզային էլեմենտներ եւ այս առումով կարելի է ասել շարունակեց այն ուղին որը խումբը սկսել էր իրենց «Morrison Hotel» ալբոմով։ Ալբոմի պրոդյուսերը հանդիսանում է Բրյուս Բոտնիկը քանի որ խմբի պրոդյուսեր Փոլ Ռոթշիլդը լքեց խումբը հենց *L.A. Woman*ի ոճային հարցերի շուրջ խմբի անդամների հետ ունեցած տարաձայնությունների պատճառով։

«Love Her Madly» երգը թողարկվեց որպես սինգլ 1971 մարտին, երբ դեռ ալբոմը չէր էլ թողարկվել, եւ ընդգրկվեց Billboard Hot 100ի թոփ 20 երգերի ցանկում։ Թողարկվելուց հետո ալբոմը զբաղեցրեց 9-րդ հորիզոնականը Billboard 200 ցանկում եւ 28-րդ հորիզոնականը Մեծ Բրիտանիայի ալբոմների ցուցակում։ 1971 թվականի հունիսին «Riders on the Storm» երգը թողարկվեց որպես ալբոմի երկրորդ սինգլ եւ այն հաջողություն ունեցավ թե ԱՄերիկայում եւ թե Մեծ Բրիտանիայում։ Երաժշտական քննադատներ Ռիչի Ունթերբերգերը եւ Դեյվիդ Քվանթիկը երկուսն էլ նշել են որ *L.A. Woman* խմբի լավագույն ալբոմներից է, եւ դա հատկապես Մորիսոնի վստահ վոկալայաին կատարումների եւ խմբի դեպի բլյուզը վերադառնալու շնորհիվ։

## Երգացանկ

## Աղբյուրներ

Կատեգորիա:1971 ալբոմներ
Կատեգորիա:The Doors
Կատեգորիա:Անգլալեզու ալբոմներ
Ցույցեր Եթովպիայում (2016)

**Ցույցեր Եթովպիայում 2016** (), մասսայական ցույցեր Եթովպիայում, որը սկսվել է 2016 թվականի օգոստոսի 5-ից։ Ցույցերը երկրում սկսվեցին ընդդիմադիր ուժերի կոչից հետո։ Ցուցարարները պահանջում են սոցիալական և քաղաքական բարեփոխումների անցկացում, ներառյալ նաև մարդու իրավունքերի ոտնահարման դեպքերի վերացում։ Ի պատասխան այս ամենի, երկրի կառավարությունը անջատեց ինտերնետի հասանելիությունը երկրում, և ոստիկանական զորքերը հարձակվեցին խաղաղ ցուցարարների վրա։

Reuters գործակալության փոխանցմամբ օգոստոսի 8-ի դրությամբ սպանվել էր շուրջ 90 մարդ։ Սա ամբողջ Սահարայի տարածքում ամենաարյունալի բախումներն էին վերջին 75 տարիների ընթացքում։

## Նախորդող իրադարձություններ
Եթովպիան ղեկավարում է Եթովպիայի ժողովրդական հեղափոխական դեմոկրատական ճակատը, այն ժամանակվանից, երբ նրանց ուժերը 1991 թվականին գրավեցին մայրաքաղաք Ադիս Աբեբան` վերջ դնելով քաղաքացիական պատերազմին։ Տիգրայան ժողովուրդը, որը Եթովպիայի բնակչության մեջ փոքրամասնություն է կազմում, սակայն գերակշռում է իշխանական մարմիններում, ունի բավականին մարգինալ մոտեցում բոլոր հարցերում։ Երկիրը սկսել է տնտեսապես զարգանալ 2000-ական թվականների սկզբին։ Այն աշխարհի արագ զարգացող երկրներից մեկն է և բնակչությամբ երկրորդը Աֆրիկայում։ Ժողովրդի և սույն կառավարության միջև բախումներ էին տեղի ունեցել 2005 թվականին, երբ հարյուրավոր քաղաքացիներ սպանվեցին ոստիկանական ուժերի կողմից։ Բախումներ էին տեղի ունեցել նաև 2015 թվականի նոյեմբեր և դեկտեմբեր ամիսներին, որի ընթացքում զոհվեց մոտ 100 մարդ։ Վերջին ցույցերին հաջորդեցին մասսայական ձերբակալությունները։

## Ցույցեր
### Օրոմիայի նահանգ
Համաձայն դիվանագիտական, հասարակական կազմակերպությունների և ընդդիմադիր աղբյուրների տվյալների Օրոմիայի նահանգում սպանվել է ամենաքիչը 48 մարդ` միայն օգոստոսի 5-ին և 6-ին։

### Ադիս Աբեբա
Օգոստոսի 6-ին հարյուրավոր ցուցարարներ երթով գնացին դեպի Մեսկել հրապարակ` վանկարկելով «մենք ուզում ենք մեր ազատությունը» և «ազատություն մեր քաղբանտարկյալներին»։ Հարյուրավոր ցուցարարներ ձերբակալվեցին Ադիս Աբեբայի ոստիկանության կողմից։

### Ամհարա նահանգ
Ամհարա նահանգում սպանվել է 30 մարդ, որից 27-ը սպանվել է նահանգակենտրոն Բահիր Դար քաղաքում։

## Ծանոթագրություններ

## Արտաքին հղումներ
* Ethiopia pages - U.S. Dept. of State (which includes current State Dept. press releases and reports on Ethiopia)

Կատեգորիա:Եթովպիա
Հրո Երկիր (ազգային պարկ)

**Հրո Երկիր** (), ազգային պարկ, գտնվում է Արգենտինայի հարավային մասում, Հրո Երկիր (Իսլա-Գրանդե դե Տյերրա դել Ֆուեգո) կղզում, Ուշուայից 11 կմ արևմուտք։

Պարկը հիմնադրվել է 1960 թվականի հոկտեմբերի 15-ին և ընդլայնվել 1966 թվականին։ Այսօր նրա մակերեսը կազմում է 630 քառ. կմ։ Այն մոլորակի ամենահարավային ազգային պարկն է և Արգենտինայում առաջինն է, որ ստեղծվել է ծովափին։ IUCN դասակարգմամբ պատկանում է II կարգի։

Ազգային պարկում են  գտնվում  Ամերիկայի ճանապարհային ցանցի վերջնակետը և աշխարհի ամենահարավում գտնվող երկաթուղին (FCAF): Պարկի տարածքի մեջ են մտնում Ռոկա լիճը և Ֆանյանո լճի մի մասը։ Ազգային պարկի հարավային մասը Բիգլի նեղուցի հյուսիսային ափերն են։

## Կլիմա
Պարկի կլիման մեղմ է, հիմնականում շատ են տեղումները, մառախուղները և ուժեղ քամիները։ Քամիների հիմնական ուղղությունը արևմտյան է։ Տեղումների միջին քանակը տարեկան կազմում է մինչև 700 մմ։ Տեղումները հիմնականում լինում են մարտից մայիս ընկած ժամանակահատվածում։ Ամառային շրջանի միջին ջերմաստիճանը կազմում է 10&nbsp;°C, և ձմռանը մոտավորապես  0&nbsp;°C: Միջին տարեկան ջերմաստիճանները ֆիքսվել են մոտակա Ուշույա քաղաքի համար և կազմել են  5,4&nbsp;°C, մաքսիմալ ջերմաստիճանը` 14,2&nbsp;°C և մինիմալը` 2,4&nbsp;°C:

## Աշխարհագրություն
Տարածքում ծովի մակարդակից 500-600 մ բարձրության վրա գտնվում են Մագելանի անտառները, ավելի բարձր` ալպյան լեռնային բուսականությունը, գագաթին` սառցադաշտեր։ Պարկի լանդշաֆտը սառցային քայքայման արդյունք է հանդիսանում։

## Ծանոթագրություններ

## Արտաքին հղումներ
* Parque Nacional Tierra del Fuego  — Տեղեկություններ պարկի մասին

Կատեգորիա:1960 հիմնադրված բնության հատուկ պահպանվող տարածքներ
Կատեգորիա:Արգենտինայի ազգային պարկեր
Կատեգորիա:Կատեգորիա ԲՊՀՄ II
Աշոտ պատրիկ Բագրատունի

**Աշոտ պատրիկ Բագրատունի** (), Դարոյնքի իշխան, 685 թվականից՝ Հայոց կառավարիչ։ Ծննդյան թվականն անհայտ։ Մահացել է 689 թվականին։ Հայոց կառավարչի պաշտոնը ստանձնել է 685 թվականին։

## Պաշտոնավարման սկիզբը
Մեծ Հայքի կառավարչի պաշտոնում հաջորդել է Գրիգոր Մամիկոնյանին, որից հետո Հայոց զորքերի սպարապետ է նշանակել իր եղբայր Սմբատին։ Նրա առաջին գործը եղել է հաշտություն կնքելը արաբների հետ, որոնք իրենց տիրապետությունն էին հաստատել տարածաշրջանում։ Խաղաղության պայմաններում երկրի ներսում ծավալում է շինարարական մեծ գործունեություն։ Այս ընթացքում է կառուցվել նաև Դարույնքի Սուրբ Ամենափրկիչ եկեղեցին, որի բացման առթիվ էլ հեղինակել է «Զորս ըստ պատկերի Քում ստեղծէր» շարականը՝ նվիրված Խաչվերաց տոնին։ Տարբեր ավանդություններով, եկեղեցու բացման արարողությանը շարականը հնչել է կամ երգչախմբի կատարմամբ, կամ՝ հենց Աշոտ Պատրիկի։ Սա աշխարհական մարդու կողմից գրված առաջին շարականն էր, որ ընդունել է եկեղեցին։


Զորս ըստ պատկերի Քում ստեղծեր,
Նորոգելով Քեզ տաճարացուցեր,
Զնորոգեալս ի մէնջ զտաճարս
Ընկալ Քեզ ի բնակութիւն։

Որ շնորհես մեզ, կենաց տուող,
Զկենդանագիր քոյ ծառայական կերպի
Բերելով զբոլորից զվերաբերողդ
Ի փառս Սուրբ Երրորդութեանդ։


## Արաբական ասպատակությունները և Աշոտ Պատրիկի մահը
Սակայն այս խաղաղությունը շատ կարճ տևեց։ Մեկ տարի էր, ինչ Աշոտ պատրիկ Բագրատունին ստանձնել էր Հայոց կառավարչի պաշտոնը, որ Մեծ Հայքի վրա հարձակվեցին բյուզանդական զորքերը, ինչի պատճառով Պատրիկի ուշադրությունն ու ջանքերը շինարարության ասպարեզից փոխադրվեցին մարտի դաշտ։ 689 թվականինին Բյուզանդիայի կայսր Հուստինիանոս Բ-ն նվաճեց Հայքը, բայց պահպանեց Աշոտ Բագրատունու իշխանությունը և պատրիկական իրավունքները։ Դեռ շունչ չքաշած, նույն թվականին երկիրն այս անգամ էլ ասպատակեցին արաբական զորքերը։ Այս իրադարձությունների մասին տեղեկություններ է հաղորդում 8-րդ դարի պատմիչ Ղևոնդը։ Նա գրում է, որ արաբներն անօրենություններ էին գործում Նախիջևանի բնակավայրերից Խրամում, Խոշակունիքում և Ջուղայում։ Պատմիչը հաղորդում է, որ տղամարդկանց խոշտանգում էին հարկապահանջությամբ, «իսկ կանանց զազրելի պղծությամբ կամենում էին խայտառակել, ըստ իրենց անօրենության»։
Տեղեկանալով այս մասին, Աշոտ Պատրիկը հրամայում է իր զորքերին անհապաղ ելնել արաբների դեմ։ Պատրիկի գլխավորությամբ հայոց զորքերը հասնելով Նախիջևան, կոտորում են արաբ հրոսակներին, մի փոքր մասին էլ փախուստի մատնելով։ Արաբ զորավարը հրամայում է իրենց ձեռք բերած ավարի գանձերը շաղ տալ մարտի դաշտում՝ հայոց զորքի առջև։ Հայ զինվորներից շատերն անխոհեմաբար կուլ տվեցին խայծը և սկսեցին հավաքել թանկարժեք իրերը՝ թուլացնելով արաբների հետապնդումը։ Սակայն Աշոտ Պատրիկը, փոքրաթիվ զինվորներով, բավականին առաջ էր անցել՝ հալածելով արաբներին և հեռանալով իր զորքերից։ Դա նկատելով, արաբները հանկարծ ետ են դառնում և հարձակվում նրանց վրա՝ ծանր վիրավորելով Աշոտին։ Ետ մնացածները լսելով Աշոտի հետ եղողների ճիչերը, թողնում են ավարը և նետվում օգնության, կոտորում մնացած արաբներին և վերցնելով Աշոտ Պատրիկին, տանում Կոգովիտ գավառ, որտեղ գտնվում էր Դարույնք բերդը։ Մի քանի օր տանջվելով մահվան մահճում, Աշոտ Պատրիկը վախճանվում է և թաղվում Դարույնքում։

## Ծանոթագրություններ

## Արտաքին հղումներ
https://www.youtube.com/watch?v=ELu2_Msb9Sw

Կատեգորիա:Հայ իշխաններ
Կատեգորիա:Բագրատունիներ
Սրեբրենիցայի ջարդեր

**Սրեբրենիցայի ջարդեր** (, հաճախ անվանում են նաև **Սրեբրենիցայի ցեղասպանություն**), 1991- 1995 թվականներին Հարավսլավիայում տեղի ունեցած քաղաքացիական պատերազմի ամենազարհուրելի իրադարձություններց մեկը։ Այն ամենաարյունալի իրադարձությունն է Բոսնիական պատերազմի ժամանակ։

Սրեբրենիցան, որը ՄԱԿ-ի Անվտանգության Խորհրդի կողմից 1993 թվականի ապրիլին հայտարարվել էր «անվտանգության գոտի», գրավվել է բոսնիացի սերբերի կողմից 1995 թվականի հուլիսի 11-ին։

Հարավսլավիայի հարցերով միջազգային տրիբունալը պարզել է, որ սպանվել է 7000- 8000 իսլամադավան բոսնիացի չափահաս տղամարդ։ Սպանությունները իրականացրել էին Սերբական Հանրապետության բանակի զինվորները` գեներալ Ռատկո Մլադիչի գլխավորությամբ։ Հարավսլավիայի հարցերով միջազգային տրիբունալի առաջին դատապարտվածն Սրեբրենիցայի ջարդերի հարցով եղավ և 10-րդ դիվերսիոն- հետախուզական ջոկատի պայմանագրային զինծառայող Դրաժեն Էրդեմովիչ, ով 1996 թվականին դատապարտվեց 5 տարի ազատազրկման։ Սակայն Էրդեմովիչը երեք ու կես տարի բանտում անցկացնելուց հետո ազատ արձակվեց։ Նրա ցուցմունքի հիման վրա 2001 թվականին դատապարտվեց գեներալ Ռադիսլավ Կրստիչը, ով բոսնիացի սերբերի ռազմական բարձրաստիճան ղեկավարներից էր։

2003 թվականին խաղաղ բոսնիացիների կոտորածի ողջ պատասխանատվությունը իր վրա վերցրեց Բոսնիայի և Հերցեգովինայի սերբական հանրապետությունը։ 2010 թվականին Սերբիայի խորհրդարանը դատապարտել է ջարդերը։

2007 թվականի հունվարին միջազգային տրիբունալը սերբերի գործողությունները որակավորեց որպես «ցեղասպանություն» (*Սրեբրենիցայի ցեղասպանութուն*, ): Իր հերթին 2009 թվականին ԵԽ-ն հուլիսի 11-ը հռչակեց «Սրեբրենիցայի ցեղասպանության հիշատակի օր»։

Այս իրադարձություններցի հետո ՆԱՏՕ-ն ընդունեց սերբական հենակետերը ռմբակոծելու որոշում։ Սերբերը մտադիր էին հարձակում գործելու մեկ այլ «անվտանգության գոտու»` Գորաժդեի վրա։ Հետագայում, Ալիա Իզետբեգովիչի կառավարության «7- 10 հազար Սրեբրենիցայի մուսուլմանների անհայտացման» և «Սարաևոյի Մարկալե շուկայում տեղի ունեցած պայթյունները» հիմք հանդիսացան ՆԱՏՕ-ի համար սկսելու Սերբական Հանրապետության հենակետերի ռմբակոծումը։ ՆԱՏՕ-ի օգնությամխ խորվաթները և բոսնիակները հարձակումներ գործեցին սերբական ուժերի վրա։

## Ծանոթագրություններ

Կատեգորիա:Բոսնիական պատերազմ
Կատեգորիա:Զանգվածային սպանություն
Կատեգորիա:Մարդկության դեմ ուղղված հանցագործություններ
Կատեգորիա:Ռազմական հանցագործություններ
Իրիդիումի բրոմիդ(I)

**Իրիդիումի բրոմիդ(I)**, անօրգանական միացություն, իրիդիումի ու բրոմաջրածնական թթվի աղը` IrBr բանաձևով, մուգ-շագանականգույն փոշի։

## Ստացում
* Ստացվում է տաքացման պայմաններում իրիդիումի բրոմիդի(III) քայքայումից.
::\mathsf{ IrBr_3 \ \xrightarrow{485^oC}\ IrBr + Br_2 }

## Ֆիզիկական հատկություններ
Իրիդիումի բրոմիդը իրենց ներկայացնում է մուգ-շագանակագույն փոշի, աննշան լուծվում է ջրում, թթուների լուծույթներում ու հիմքերում։

## Գրականություն
* 

Կատեգորիա:Բրոմիդներ
Կատեգորիա:Իրիդիումի միացություններ
Jaguar (խմիչք)

**Յագուար**(), թույլ ալկոհոլային գազավորված էներգետիկ ըմպելիք, որը պարունակում է 7 % էթիլային սպիրտ (նախկինում թողարկվում էր 9 % և 5,5 %)։ Խմիչքը արտադրվում է ՌԴ-ում 2003 թվականից «Happyland» ընկերության կողմից։ Արտադրման և վաճառքի թույլտվությունը գրանցված է Մեծ Բրիտանիայում և պատկանում է «IBB Ltd.» ընկերությանը։

## Բաղադրություն
Խմիչքի կազմի մեջ մտնում են հետևյալ բաղադրիչները (դրանց քանակի նվազման կարգով).
* ջուր
* շաքար
* էթիլային սպիրտ
* կիտրոնաթթու
* մատեի տերևների էքստրակտ
* տաուրին
* կոֆեին
Գունավորիչներից խմիչքի մեջ մտնում են կարամել, անտոցիանին, կարմին, տտիպահամ բնական բուրավետիչ, զանազան վիտամիններ։

100 միլիլիտր ըմպելիքը պարունակում է.
* ածխաջրեր՝ 11,5 գ
* կոֆեին՝ 30 մգ
* տաուրին՝ 40 մգ
* վիտամիններ՝ B1, B6 և PP ≈ 0,11 մգ
Էներգետիկ արժեքը՝ 100,4 կկալ։

## Արտադրություն
Յագուարը Ռուսաստանում արտադրվում է՝ 
* «Յունայթեդ Բոտլինգ Գրուպ» ՍՊԸ 170039, քաղաք Տվեր ()
* «Մեգապակ» ՍՊԸ 142700, Մոսկվայի մարզ, Լենինի շրջան, քաղաք Վիդնոյե ()
* «ՕՍՏ-Աքվա» ՓԲԸ 142432, Մոսկվայի մարզ, Նոգինսկի շրջան, քաղաք Չերնոգոլովկա ()
* «Արտիսան» ՍՊԸ 353240, Կրասնոդարի երկրամաս, Սևերսկայայի շրջան, ստանիցա Սևերսկայա ()
2007 թվականի մարտին սկսվեց արտադրվել նաև *Jaguar Light* տարատեսակը՝ ալկոհոլի իջեցված քանակով, որը հասավ 5,5 %։ Սրա մեջ բացակայում էր տաուրինը։ Ավելի ուշ Jaguar Light փոխարինվեց ուրիշ տարատեսակով՝ Jaguar Ultra Light, որտեղ ալկոհոլի պարունակությունը 7% էր, իսկ կալորիականությունը համեմատաբար նվազեցված։

2010 թվականի օգոստոսին Ուկրաինա արտահանվեց այս խմիչքը Jaguaro բրենդով՝ 7 % թնդությամբ։

2011 թվականին սկսվեց նոր տեսակի արտադրությունը՝ Jaguar Gold, որի մեջ սպիրտի պարունակությունը կրկին 7% էր։ Սակայն այս տարատեսակը տարբերվում էր ցիտրուսային համով. այն պարունակում է նարնջի հյութ, որը կազմում է ամբողջ խմիչքի զանգվածի 10%-ը։

## Խմիչքը արվեստում
* Ռեփեր Սյավան () այդ խմիչքին երգ է նվիրել, որը հենց այդպես էլ կոչվում է՝ «Ягуар»
* Noize MC գրել է երգ և կատարել «Jaga Fest» փառատոնի ժամանակ։ Երգում «Յագուարը» համեմատվում է հերոինի հետ

## Տես նաև
* Էներգետիկ ըմպելիք

## Ծանոթագրություններ

## Արտաքին հղումներ
* 

Կատեգորիա:Ալկոհոլային խմիչքներ
Կատեգորիա:Էներգետիկ ըմպելիքներ
Խարաբա (Քղիի գավառ)

**Խարաբա**, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Արածանիի ավազանի Քալլեդերե գետի ափին, Քղի քաղաքից 25 կմ արևելք։

## Բնակչություն
XX դարի սկզբին ուներ 12 տուն քուրդ բնակիչ։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Գրկախառնության օր

**Գրկախառնության օր**, հունվարի 21-ին, դեկտեմբերի 4-ին և այլ օրերի նշվող տոն։ Ըստ տոնի ավանդույթի՝ ընկերական գրկախառնվել կարելի է նույնիսկ անծանոթների հետ։ Այդ օրը կազմակերպվում են նաև գրկախառնության հետ կապված զանազան ֆլեշմոբեր։

## Պատմություն
Գրկախառնության հունվարյան տոնը հիմնադրվել է 1986 թվականին ԱՄՆ-ում՝ «Գրկախառնության ազգային օր» անվամբ (), այնուհետև տարածվել է ամբողջ աշխարհում։

Միջազգային դեկտեմբերյան տոնը () ի հայտ է եկել 20-րդ դարի 70-ական թվականներին։ Այս տոնը հիմնականում նշվում էր արևմտաեվրոպական երիտասարդության ուսանողական միջավայրում, բայց դրա առաջացման ճշգրիտ հանգամանքները հայտնի չեն։

Ըստ յուրահատուկ «հավատալիքի»՝ ընկերական գրկախառնության ժամանակ մարդիկ փոխանակվում են ներքին ջերմությամբ։ Գոյություն ունեն նաև գրկախառնության օգտակարության մասին «գիտական» հիմնավորումներ․ օրինակ՝ ընկերական հպումները բարձրացնում են իմունիտետը, խթանում են կենտրոնական նյարդային համակարգը, արյան մեջ բարձրացնում են հեմոգլոբինի, ինչպես նաև մեկ այլ հորմոնի՝ օքսիտոցինի մակարդակը։ Օքսիտոցինն առաջացնում է բարյացակամ տրամադրվածություն այլ մարդկանց նկատմամբ։

## Տես նաև
* Համբույրի համաշխարհային օր
* Սիրահարների օր

## Ծանոթագրություններ

## Արտաքին հղումներ
* National Hugging Day Nice and Informative Article  
*

Կատեգորիա:Հունվարի 21
Կատեգորիա:Միջազգային օրեր
Կատեգորիա:Ոչ պաշտոնական տոներ
Լա Լիգա 1934-35

**[[Լա Լիգա]] 1934-35** մրցաշրջանը սկսվել է 1934 թվականի դեկտեմբերի 4-ին և ավարտվել է 1935 թվականի ապրիլի 28-ին, մրցաշրջանի արդյունքով հաղթող դարձավ Ռեալ Բետիսը առաջին և միակ անգամ։
Առաջին անգամ Իսպանիայի առաջնությանը մասնակցեցին 12 ակումբներ։ Նախորդ տարի ոչ մի ակումբ դուրս չմնաց առաջնությունից, փոխարենը միացան ևս երկու ակումբ։

Մրցաշրջանին մասնակցում էին հետևյալ ակումբները (նշված են ներկայիս անվանումները).

## Ակումբների տեղագրություն

## Վերջնական աղյուսակ

## Արդյունքների աղյուսակ




## Ռմբարկուներ

## Պիչիչի մրցանակ
Նշում. Այս հաշվարները իրականացրել է իսպանական պարբերական Մարկան 

## Ծանոթագրություններ
*La liga top scorers 1933/34

## Արտաքին հղումներ
*LFP վեբկայք

Կատեգորիա:Լա Լիգայի մրցաշրջաններ
Կատեգորիա:1934 ֆուտբոլում
Կատեգորիա:1935 ֆուտբոլում
Խդըր (Դիարբեքիրի գավառ)

**Խդըր**, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Տիգրիսի աջ կողմի Խանիկչայ վտակի հովտում, Դիարբեքիր քաղաքից 45 կմ հարավ-արևելք, Դիարբեքիր տանող ճանապարհին։

Բնակչության մասին տվյալներ չեն պահպանվել։

## Տես նաև
* Դիարբեքիրի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր